ধাম্মিকা প্রসাদ

কারিয়াওয়াসাম তিরানা গামাগে ধাম্মিকা প্রসাদ (সিংহলি: ධම්මික ප්‍රසාද්; জন্ম: ৩০ মে, ১৯৮৩) শ্রীলঙ্কার রাগামা এলাকায় জন্মগ্রহণকারী বিশিষ্ট ক্রিকেটার। আন্তর্জাতিক ক্রিকেট অঙ্গনে তিনি ধাম্মিকা প্রসাদ নামেই অধিক পরিচিত। শ্রীলঙ্কা জাতীয় ক্রিকেট দলের অন্যতম সদস্য ধাম্মিকা টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব ও বাসনাহিরা নর্থ দলের সদস্য। খেলায় তিনি মূলতঃ ডানহাতি ফাস্ট মিডিয়াম বোলিং করে থাকেন। কানডানা এলাকায় অবস্থিত ডি ম্যাজনোড কলেজের প্রাক্তন ছাত্র ছিলেন ধাম্মিকা প্রসাদ। ঐ সময়েই শীর্ষসারির ব্যাটসম্যান হিসেবে ক্রিকেট খেলায় অংশগ্রহণ করতেন তিনি। কিন্তু ২০০২ সালের আইসিসি অনূর্ধ্ব-১৯ ক্রিকেট বিশ্বকাপে তিনি ফাস্ট বোলার হিসেবে মনোনীত হয়েছিলেন। ঘরোয়া প্রথম-শ্রেণীর ক্রিকেটে প্রতি উইকেট গ্রহণে ২৩ রানেরও কম দেন। ফেব্রুয়ারি, ২০০৬ সালে বাংলাদশ সফরে শ্রীলঙ্কার ওডিআই এবং টেস্ট দলে ডাক পান। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত একদিনের আন্তর্জাতিকে তার অভিষেক ঘটে ও তিনি ২৯ রানের বিনিময়ে ২ উইকেট গ্রহণ করেন। খেলার তার দল বাংলাদেশের বিপক্ষে ৭৮ রানের জয় পায়। কিন্তু পিঠের আঘাতপ্রাপ্তির দরুন আন্তর্জাতিক ক্রীড়াঙ্গনে অংশগ্রহণ ব্যাহত হয়। আগস্ট, ২০০৮ সাল পর্যন্ত তাকে টেস্ট অভিষেকের জন্য অপেক্ষা করতে হয়। ২০০৮ সালে ভারত ক্রিকেট দলের শ্রীলঙ্কা সফরের সময় ৩য় টেস্টে অভিষেক ঘটে তার। অভিষেক টেস্টের উভয় ইনিংস মিলিয়ে তিনি পাঁচ উইকেট লাভ করেন। তন্মধ্যে তার প্রিয় খেলোয়াড় শচীন তেন্ডুলকর, রাহুল দ্রাবিড় এবং বীরেন্দ্র শেওয়াগকে আউট করেছিলেন। ২০০৮-০৯ মৌসুমে বাংলাদেশ সফরে তিনি চার উইকেট লাভ করেন। কিন্তু ডিসেম্বর, ২০০৮ সালে দ্বিতীয় টেস্ট খেলা থেকে বাদ পড়েন। ২০০৯ সালে স্বদেশে অনুষ্ঠিত নিউজিল্যান্ড দলের বিপক্ষে অনুষ্ঠিত ২য় টেস্টে অংশগ্রহণ করলেও ২০০৯-১০ মৌসুমে ভারত সফরের প্রথম টেস্টে আঘাতপ্রাপ্ত ঘটে। ২০১০ সালে ভারত ও পরবর্তীতে ওয়েস্ট ইন্ডিজের বিপক্ষে অনুষ্ঠিত টেস্টে অংশগ্রহণ করলেও কোন উইকেট লাভ করতে পারেননি তিনি। ২০১৫ সালের ক্রিকেট বিশ্বকাপে অংশগ্রহণের জন্য ৭ জানুয়ারি, ২০১৫ তারিখে শ্রীলঙ্কা ক্রিকেট ধাম্মিকাসহ ১৫-সদস্যের চূড়ান্ত তালিকা প্রকাশ করে। কিন্তু ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা হাতে আঘাত পান। ফলে তাকে বিশ্বকাপের বাইরে অবস্থান করতে হয়। "Dhammika Prasad: Sri Lanka"। ESPNcricinfo। সংগ্রহের তারিখ ৩১ ডিসেম্বর ২০১১।  Sa'adi Thawfeeq (১৬ ফেব্রুয়ারি ২০০৬)। "Pace rookie Prasad only newcomer for Bangladesh"। Daily News (Sri Lanka)। ৪ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।  "Sri Lanka tour of Bangladesh, 2005/06: 3rd ODI – scorecard"। ESPNcricinfo। সংগ্রহের তারিখ ৩১ ডিসেম্বর ২০১১।  "Sachin's wicket was special: Prasad"। Sify Sports। ৮ আগস্ট ২০০৮। ১১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।  "India tour of Sri Lanka, 2008 – 3rd Test: scorecard"। ESPNcricinfo। সংগ্রহের তারিখ ৩১ ডিসেম্বর ২০১১।  "Sri Lanka tour of Bangladesh, 2008/09 – 1st Test: scorecard"। ESPNcricinfo। সংগ্রহের তারিখ ৩১ ডিসেম্বর ২০১১।  "Sri Lanka wins toss, bats vs. Bangladesh"। The Hindu। ৩ জানুয়ারি ২০০৯। সংগ্রহের তারিখ ৩১ ডিসেম্বর ২০১১। [স্থায়ীভাবে অকার্যকর সংযোগ] "Prasad out of second Test"। Sport24। ২৩ নভেম্বর ২০০৯। সংগ্রহের তারিখ ১ জানুয়ারি ২০১২।  "Statistics / Statsguru / KTGD Prasad / Test matches"। ESPNcricinfo। সংগ্রহের তারিখ ১ জানুয়ারি ২০১২।  "Malinga Provisionally Picked in Sri Lanka's 15"। ESPNCricinfo। ESPN। সংগ্রহের তারিখ ৭ জানুয়ারি ২০১৫।  "World Cup: India seamer Ishant Sharma ruled out with knee injury". BBC Sport. 7 February 2015. Retrieved 7 February 2015. সুরঙ্গা লকমল শ্রীলঙ্কা জাতীয় ক্রিকেট দল ২০১৫ ক্রিকেট বিশ্বকাপ দলসমূহ ক্রিকেটআর্কাইভে ধাম্মিকা প্রসাদ (সদস্যতা প্রয়োজনীয়) (ইংরেজি) ইএসপিএনক্রিকইনফোতে ধাম্মিকা প্রসাদ (ইংরেজি)